Relleu Paralímpic torna a Sagunt amb el tir amb arc
02 de maig 2018

El passat dissabte, 28 d’abril, es va realitzar un clínic de tir amb arc adaptat als camps de Xulla de Sagunt. Este esdeveniment va estar organitzat per ‘Relleu Paralímpic de la Comunitat Valenciana’, amb la col·laboració del Club d’Arquers de Morvedre. L’objectiu d’esta iniciativa és ajudar a persones amb diversitat funcional a provar diversos esports i, en este cas, ha sigut el torn del tir amb arc. Este esdeveniment també ha comptat amb el suport de la Fundació Trinidad Alfonso, així com la Federació Valenciana de Tir amb Arc i l’Ajuntament de Sagunt.

![](/media/w0ggp4ro/99-img-20180428-wa0009.jpg)

​  

L’activitat va comptar amb la presència d’unes 15 persones amb diversitat funcional, les quals van tindre l’oportunitat d'aprendre de primera mà, amb l’assessorament dels membres del Club d’Arquers de Morvedre, tots els procediments per a ser un bon arquer. A més, l’activitat es va realitzar en el reestrenat camp de tir de Xulla. Els participants varen assistir des de diversos municipis de la comunitat a més de Sagunt, amb un rang d’edat molt ample: des dels 6 fins als 60 anys. L’esdeveniment es va desenvolupar amb total normalitat. Com a balanç de la jornada cal destacar que tant organitzadors com assistents van poder disfrutar esta experiència.

  

Este no és el primer clínic que es realitza des de Relleu Paralímpic, i és que a finals de setembre de l’any passat es va realitzar altre clínic destinat a donar a conéixer diverses disciplines esportives. Des del departament d’Esports de l’Ajuntament de Sagunt s’impulsen este tipus d’activitats que, des de fa temps, són més comunes al municipi.

  

![](/media/qsvjkimm/99-img-20180428-wa0023.jpg)  
  
![](/media/rqtfq1ls/99-img-20180428-wa0011.jpg)  

*   [](http://www.facebook.com/sharer.php?u=https://aytosagunto.es/va/actualitat/relleu-paralimpic-torna-a-sagunt-amb-el-tir-amb-arc/ "Facebook")
*   [](http://twitter.com/share?url=https://aytosagunto.es/va/actualitat/relleu-paralimpic-torna-a-sagunt-amb-el-tir-amb-arc/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/relleu-paralimpic-torna-a-sagunt-amb-el-tir-amb-arc/ "Linked In")
*   [](mailto:?body=https://aytosagunto.es/va/actualitat/relleu-paralimpic-torna-a-sagunt-amb-el-tir-amb-arc/)